Document ID: 32012D0197

KOMMISSIONENS GENNEMFØRELSESAFGØRELSE
af 16. april 2012
om ændring af beslutning 2009/821/EF for så vidt angår listerne over grænsekontrolsteder og veterinærenheder i Traces
(meddelt under nummer C(2012) 2377)
(EØS-relevant tekst)
(2012/197/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 20, stk. 1 og 3,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), særlig artikel 6, stk. 4, andet afsnit, andet punktum,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), særlig artikel 6, stk. 2, og
ud fra følgende betragtninger:
(1)
I Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (4) fastlægges en liste over grænsekontrolsteder, der er godkendt i henhold til direktiv 91/496/EØF og 97/78/EF. Den pågældende liste findes i bilag I til nævnte beslutning.
(2)
I note 15 i de særlige bemærkninger i bilag I til beslutning 2009/821/EF fastsættes gyldighedsperioden for den midlertidige godkendelse af grænsekontrolstedet ved Marseille havn indtil afslutningen af arbejdet med at modernisere anlægget, så det bringes i fuld overensstemmelse med kravene i EU-lovgivningen. Den midlertidige godkendelse var gyldig indtil den 31. juli 2011. Frankrig har meddelt Kommissionen, at moderniseringen af anlægget først vil blive afsluttet den 1. juli 2012 på grund af en række forsinkelser. Den midlertidige godkendelse af grænsekontrolstedet ved Marseille havn bør derfor forlænges indtil nævnte dato. Note 15 i de særlige bemærkninger i bilag I til beslutning 2009/821/EF bør derfor ændres i overensstemmelse hermed. Af hensyn til retssikkerheden bør denne ændring anvendes med tilbagevirkende kraft.
(3)
På grundlag af en meddelelse fra Belgien bør inspektionscentret »Kaai 650« ved grænsekontrolstedet i Antwerpen havn udgå af listen for nævnte medlemsstat i bilag I til beslutning 2009/821/EF.
(4)
Kommissionens kontroltjeneste (Levnedsmiddel- og Veterinærkontoret) har foretaget en kontrol i Bulgarien og efterfølgende forelagt den pågældende medlemsstat en række henstillinger. Bulgarien har meddelt, at godkendelsen af grænsekontrolstedet på Kapitan Andreevo-vejen bør ændres i lyset af disse henstillinger. Oplysningerne om dette grænsekontrolsted bør derfor ændres i overensstemmelse hermed i listen for nævnte medlemsstat i bilag I til beslutning 2009/821/EF.
(5)
Levnedsmiddel- og Veterinærkontoret har foretaget en kontrol i Grækenland og efterfølgende forelagt den pågældende medlemsstat en række henstillinger. Grækenland har meddelt, at godkendelsen vedrørende kategorien »enhovede dyr« for grænsekontrolstedet på Peplos-vejen bør suspenderes midlertidigt i lyset af disse henstillinger. Oplysningerne om dette grænsekontrolsted bør derfor ændres i overensstemmelse hermed i listen for nævnte medlemsstat i bilag I til beslutning 2009/821/EF.
(6)
På grundlag af en meddelelse fra Spanien bør godkendelsen vedrørende kategorierne »enhovede dyr« og »hovdyr« for inspektionscentret »Flightcare« på grænsekontrolstedet i Madrid lufthavn trækkes tilbage. Oplysningerne om dette grænsekontrolsted bør derfor ændres i overensstemmelse hermed i listen for nævnte medlemsstat i bilag I til beslutning 2009/821/EF.
(7)
Italien har meddelt, at grænsekontrolstedet i Brescia Montichiari lufthavn bør udgå af listen for nævnte medlemsstat, og at navnet på et inspektionscenter ved grænsekontrolstedet i Roma Fiumicino lufthavn bør ændres. Derudover har Italien anmodet om, at seks grænsekontrolsteder suspenderes midlertidigt, og at godkendelsen vedrørende kategorierne »enhovede dyr« og »hovdyr« for grænsekontrolstedet ved La Spezia havn suspenderes midlertidigt. Italien har ligeledes anmodet om, at tilladelsen vedrørende alle animalske produkter til konsum, der er pakket, og vedrørende animalske produkter, der ikke er beregnet til konsum, og som er pakket, frosne og kølede, suspenderes midlertidigt, og at godkendelsen vedrørende kategorien »andre dyr (herunder dyr fra zoologiske haver)« trækkes tilbage for grænsekontrolstedet ved Milano-Linate lufthavn. Oplysningerne i listen for nævnte medlemsstat i bilag I til 2009/821/EF bør derfor ændres i overensstemmelse hermed.
(8)
Nederlandene har meddelt, at navnet på et inspektionscenter ved grænsekontrolstedet i Rotterdam er blevet ændret. Oplysningerne om dette grænsekontrolsted bør derfor ændres i overensstemmelse hermed i listen for nævnte medlemsstat i bilag I til beslutning 2009/821/EF.
(9)
På grundlag af en meddelelse fra Rumænien bør godkendelsen vedrørende kategorien »levende dyr« for et inspektionscenter ved grænsekontrolstedet i Henri Coandã-lufthavnen i Bukarest suspenderes midlertidigt. Oplysningerne om dette grænsekontrolsted bør derfor ændres i overensstemmelse hermed i listen for nævnte medlemsstat i bilag I til beslutning 2009/821/EF.
(10)
I bilag II til beslutning 2009/821/EF fastlægges listen over centrale enheder, regionale enheder og lokale enheder i det integrerede veterinærinformationssystem (Traces).
(11)
På grundlag af meddelelser fra Tyskland, Estland, Irland, Ungarn og Østrig bør der foretages visse ændringer af listen over centrale, regionale og lokale enheder i Traces for de pågældende medlemsstater som fastlagt i bilag II til beslutning 2009/821/EF.
(12)
Beslutning 2009/821/EF bør derfor ændres i overensstemmelse hermed.
(13)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilag I og II til beslutning 2009/821/EF ændres som angivet i bilaget til denne afgørelse.
Artikel 2
Ændringen i bilagets punkt 1, litra a), anvendes fra den 1. august 2011.
Artikel 3
Denne afgørelse er rettet til medlemsstaterne.
Udfærdiget i Bruxelles, den 16. april 2012.

Labels: 3
17
15
6